LidanRubinov/Halacha-QA huggingface dataset:
שאלה: ברכת כלה: אני בת כהן, וברצוני לשלב את ברכת הכהנים בנוסח ברכת הכלה. האם מותר לי לומר הברכה בקול? (מוקלטת ומושמעת באולם לפני הכניסה לחופה).
תשובה: אביך יכול לברך אותך כשהוא אומר את כל הפרשה מ"כה תברכו" עד "ושמו את שמי. אברכם".
שאלה: שקר או לא: בעברי עישנתי מריחואנה והפסקתי מסיבות של חזרה בתשובה וגם זה עשה לי לא טוב. מאז עבר זמן רב כ 6 שנים ואין לי קשר לדבר. כרגע אני לפני ראיון עבודה ויתכן כי ישאלו אותי האם השתמשתי בעבר בסמים. האם אני צריך לומר את האמת וה יעשה הטוב בעיניו או שאם אני אומר שלא נגעתי מכיוון שהמנהל ויתכן ויפסול אותי בגלל דעות קדומות ועוד שאינו מכיר בערך התשובה. אני נשוי ולא קל למצוא.עבודה.
תשובה: אם תשאל תענה את האמת. ותסביר שאתה נהפכת לאדם אחר ויותר רחוק מסמים מאלו שלא נגעו בסמים. וד' ישלח לך את ברכתו ותמצא עבודה.
שאלה: אינטרנט זמני ללא רימון : לכבוד הרב הראשי לר"ג, הגאון הרב יעקב אריאל שליט"א! ראיתי שהרב כתב שאין היתר לאינטרנט ללא רימון. במידה ואני רוצה להיכנס למייל שלי (GMAIL ) או להיכנס לאתר של ערוץ 7 או לאתר ספיציפי אחר שאין בו חשש לתמונות לא צנועות. האם במקרה שכזה מותר באופן עראי להשתמש באינטרנט ללא רימון או שלא? (באופן שאני נכנס ישירות לאתר הספציפי המבוקש ולא מתחיל לשוט אנה ואנה באינטרנט) ו על טירחת הרב לענות על השאלות השאלה נשאלה בהמשך לשאלה "מחיקת תמונות תועבה ממחשב של אדם אחר"
תשובה: זמנית אתה יכול להשתמש אם תיזהר מגלישה פסולה.
שאלה: ארועים בשנת אבל: האם במהלך שנת אבל אני יכול ללכת לאירועים כגון: חתונה, ברית, לשמוע את חתן הבר מצווה עולה לתורה בבית הכנסת, ואם אפשר לדעת מה כן ומה לא?
תשובה: להשתתף בסעודה אסור אולם ללכת לחופה או לברית עצמה מותר. לשמוע את הבר מצוה עולה לתורה מותר מאחר וזו תפילה. אם מדובר על ארוע שחשוב מאוד שתתשתף, יש אפשרות לקבל תפקיד באולם ואז אפשר שתוך כדי גם תהיה בארוע.
שאלה: כיסוי ראש לכלה: הרב הרב כתב בתשובה שחיוב ראש לכלה הוא רק למחרת החתונה. למה? לכאורה מאז שהיא נשואה היא חייבת הכיסוי ראש דהינו לאחר החופה או לאחר חדר ייחוד (למי שנוהג) שזה עיקר החופה? (הראיה שמברכים 7 ברכות בסוף הסעודה של החתונה ואם עיקר החופה זה בבית אי אפשר לברך 7 ברכות של 7 ימי שמחה שעדין לא התחילו כיון שלא הייתה חופה לכן ברור שעיקר החופה זה המעמד שעושים היום) השאלה נשאלה בהמשך לשאלה "כיסוי ראש בחתונה - דחוף לשבוע הקרוב"
תשובה: אם החופה קובעת יש לבוא לחופה מכוסת ראש כי מיד עם הקידושין חלים גם הנישואין. אולם לא נהגו כך כי כל הערב עד שמגיעים לביתם הוא תהליך נישואין לעניין זה ועיקר החיווב הוא למחרת.
שאלה: חשוב לפרסם - חסימה באינטרנט רימון: שלו וברכה, יישר כח עצום על העשייה הברוכה שלכם ועל זיכוי הרבים הגדול שאתם עושים. ראיתי בכמה תשובות של רבנים באתר שרושמים שמי שרוצה להתחבר לאינטרנט יעשה זאת רק עם חסימה, למשל אינטרנט רימון. חשוב מאוד להדגיש שבאינטרנט רימון יש 5 דרגות סינון, כאשר הגדרת הסינון ברמה הבסיסית - המסלול ה"מוגן" היא (ציטוט חלקי מתוך האתר של אינטרנט רימון) : "במסלול המוגן פתוחים כל האתרים למעט פורנוגרפיה, עירום, אלימות קשה, סמים והימורים. במסלול זה תוכל לגלוש בחופשיות בכל מרחבי האינטרנט לרבות באתרי דוגמנות, בגדי ים, הלבשה תחתונה, כל תוכניות הטלוויזיה."!!! וכל מילה נוספת מיותרת. ואילו רק במסלול העליון מבין החמישה - המסלול ההרמטי, מוגדר ש (ציטוט מתוך האתר) :"במסלול זה תמצא כמות ענקית, גדילה והולכת, של אתרים באמצעותם תוכל ליהנות מהיעילות שמציע עולם האינטרנט לצרכים שימושיים ותורניים, ללא בעיות צניעות במלל או בתוכן". לכן לענ"ד חשוב מאוד להביא לידיעת כל הרבנים שבאתר וכן לידיעת הקוראים, את המידע הזה, כדי שלא יטעו לחשוב שכל חיבור לאינטרנט רימון, בכל אחד מחמשת המסלולים, כבר הופך את הגלישה למותרת. ובעצם לפי מה שנראה, רק גלישה במסלול ההרמטי, מבטיחה גלישה כמעט בטוחה (ורשמתי "כמעט", כי גם במסלול הזה לא פעם ולא פעמיים יש תקלות ומופיעים דברים שלא ראוי ולא מתאים שאדם יר"ש יראה. ואמנם כשמודיעים לאינטרנט רימון על תקלה שכזו, הם מטפלים בה אבל עדיין האדם לא שמור לגמרי מראיה של דברים לא מתאימים). בבקשה תפרסמו את מה שכתבתי כדי למנוע מכשול מהרבים.
תשובה: על הערתך. בברכת התורה, WWW.Yeshiva.org.il
שאלה: פרי מעצים ממשתלה: תשובת הרב היתה: "יש לברר האם העצים עמדו מול האדמה במשתלה כל מהלך הגידול, והאם היה נקב בעציץ למטה. כמו כן יש לברר האם בזמן הנטיעה לא התפורר הגוש" לא הבנתי מה הכוונה "האם עמדו מול האדמה"? העצים היו בשק כל מהלך הגידול ובזמן הנטיעה לא התפורר הגוש. האם זה מספק? השאלה נשאלה בהמשך לשאלה "פרי מעצים ממשתלה"
תשובה: וברכת ד' "מול האדמה" הכוונה שהעציץ והנקב היו על אדמה ממש ולא על יריעות ניילון או פלסטיק או משטחי בטון וכדו'. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האם בדיקת ביוץ מחייבת פרישה לאחר 14 יום?: בדיקת ביוץ שנערכה לפני 14 יום, האם היא מחייבת פרישה ביום ה-14 או שאינה קובעת הלכתית? אני משערת שאינני בהריון, לפי תחושתי הגופנית הזהה לזו שמדי חודש לפני הווסת.
תשובה: אין צורך לפרוש, אלא רק לפי הראיה הקודמת בעונות הרגילות  חודש, הפלגה ובינונית. הרב שמואל הולשטיין
שאלה: האם גרוש צריך להמשיך להתעטף בטלית?: אני כבר גרוש גרוש, אב לילדים ממוצא אשכנזי שבו נהגו שגברים מתעטפים בטלית רק לאחר הנישואים. האם לאחר הגירושין המנהג הוא שאני צריך להמשיך להתעטף בטלית כנשוי או שעלי לנהוג כפי שנהגתי טרם נישואי שלא התעטפתי בטלית?
תשובה: הנוהג הוא שמי שהיה נשוי פעם ממשיך כל ימיו להתעטף בטלית.
שאלה: שקית חימום בשבת: ראיתי שהרב התיר שקית חימום בשבת לחייל. והרב כתב שמותר כיוון שזה איסור דרבנן (מוליד חום) שהותר לחולה. ורציתי לשאול, מדוע הרב לא הצריך שינוי (שכח,יז משנ"ב ס"ק נז)? השאלה נשאלה בהמשך לשאלה "שקית חימום צבאית בשבת"
תשובה: אני לא חושב שצריך לעשות שינוי. מכיוון שקר לאותו חייל וזה מפריע לו בתפקידו, מותר.
שאלה: דין כף בשרית שנגע בכלים חלביים: כף בשרית שנגעה בבשר לפני כן ואחר כך נגעה בכלים החלביים. מה דין הכלים?
תשובה: אם הכל קר, יש לשטוף את הכלים החלביים היטב.
שאלה: קריאה תוך כדי השמירה: הרב השיב לי שהשאלה היא אם אפשר לשמור כך. בלילה יש הרבה מאד "זמן מת", זמן שפשוט לא קורה בו שום דבר. יש מחסום חשמלי. כאשר מגיע רכב הוא עוצר, אני בודק אם יש לו אישור כניסה, אני גם בקשר עם מוקד הביטחון, וכך מחליטים אם להכניס אותו. אם בא אדם בודקים תעודות והוא עובר דרך מגלה המתכות. המבנה שבכניסה למוסד מוארך וסגור, החלק שבו אני יושב הוא פנימי צדדי ומוגן, והדפנות שקופים ומוגנים, לשבת כך כמה שעות בלילה בלי לקרוא כשלא קורה כלום, לדעתי, זה יכול להיות פשוט עינוי. אני מבין מהתשובה של הרב שלאור הנתונים שהצגתי בשאלה הראשונה אין פה בהכרח גזל. מבחינת השמירה, זה נכון שכשאני קורא אני לא מסתכל החוצה, אבל בהחלט אני עשוי להיות הרבה יותר ערני, מה גם שאני מרים את הראש כל כמה שניות, במקרה הגרוע כל כמה דקות, ורואה מה קורה בחוץ. האם קימת בעיה לקרוא לאור הנתונים הללו? השאלה נשאלה בהמשך לשאלה "לימוד בעבודה תוך כדי שמירה"
תשובה: אם זה הנוהג המקובל, "הכל כמנהג המדינה".
שאלה: מיחזור עלוני שבת: האם מותר למחזר עלוני שבת או ספרי קודש? אשמח לדעת את גם את הסברות של המחמירים והמקילים בדבר. ישר כח
תשובה: ראה תחומין כרך ל.
שאלה: מה המברכים על עלי גזר?: מה הברכה שמברכים על עלי גזר הנאכלים כשלעצמם, כלומר לא כמרכיב בסלט או בבישול, האם בורא פרי האדמה או שהכל? בברכת התורה והארץ.
תשובה: וברכת ד' עלים שאין דרך רוב בני אדם לאכלם, המגדל לא מגדלם לצורך אכילה ועל כן ברכתם שהכל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לצאת לחו"ל לבקר את סבא: הרב, יש לי סבא חולה בחו"ל שהשנה יהיה לו תשעים. אני אף פעם לא הייתי בחו"ל והוא לא יכול לבוא לארץ. אני יכול לנסוע לחול בשביל לבקר אותו? זה יעשה לו המון נחת רוח.
תשובה: מותר.
שאלה: כשרות סט כלים לאחר 20 שנה: קיים ברשותי מזה למעלה מ-20 שנה סט כלים שאינני יודעת האם הוא בשרי או חלבי. ברצוני לציין שלא השתמשתי בו 20 שנה. מה אני יכולה לעשות? אודה לכם מקרב לב על תשובתכם.
תשובה: במקרה זה, גם אם מדובר בכלי חרסינה אפשר להכשירם ע"י הגעלה 3 פעמים.
שאלה: חשש להימצאות שעטנז: ברשותי סוודר שיוצר בסין. הרכבו מצויין עליו - 25 צמר, שאר ה-75 מחומרים סינתטיים. 1. האם יש (מציאותית) לחשוש לחוטי תפירה מפשתן? 2. האם יש (הלכתית) להתייחס ולבדוק את הרכב הבגדים שאני לובש עם הסוודר, כלומר בסמיכות לו? 3. אם כן - באילו בגדים מקומות ייצור יש חשש לשעטנז, ובפרט כתוצאה מצירוף חוטי התפירה, שהרכבם לא מצויין וקשה יותר לבררו? ב ו
תשובה: הבעיה בסוודר בלבד. מסור אותו למעבדת שעטנז.
שאלה: גדרי "והדרת פני זקן": 1. מפני איזה זקן אני מחוייב לעמוד? 2. מהו הגדר של תלמיד חכם שצריך לקום בפניו? 3. האם צריך לעמוד ממש או מספיק לעשות הידור (זקן ת"ח)? 4. האם צריך לעמוד ברגע שהוא נכנס לחדר או רק כשהוא מתקרב אליי (זקן ת"ח)?
תשובה: 1. מגיל שישים. 2. אדם שמקובל בציבור בתור תלמיד חכם. 3. מספיק הידור. 4. רק בתוך ארבע אמות.
שאלה: חפיפת שיער בשבת: האם מותר לחפוף שיער בשמפו בשבת? אם לא, מה הסיבה? האם יש הבדל בין שיער הפנים, הראש וכו? והאם יש היתר לתינוקות?
תשובה: האשכנזים מחמירים בזה מדין של הולדת קצף, חומרה דרבנן. אין הבדל בין השערות. אם צריך לשטוף את התינוק, מותר כי תינוק נחשב כחולה שאין בו סכנה. באופן כללי יש בעיה של סחיטה בשערות בשבת מדרבנן, ולכן מה שהתירו אחרי מקווה לנגב את השיער זה רק בצורה עדינה מלמעלה, ואם אדם חופף עם שמפו הגיוני מאוד שתהיה בעיה של סחיטה.
שאלה: קבלת סכום הכתובה: בעלי עזב אותי בהיותי בחודש השמיני להריוני ולקח איתו את כל תכולת הדירה שההורים שלו נתנו לנו במתנה ביום חתונתנו (מקרר, גז, תנור,רהיטים מיטה.)השאיר אותי בבית ריק לחלוטין בהריון. הוא עזב בגלל שלא הסכמתי לרשום אותו בטאבו ברכישת הדירה שקניתי מכספם של הוריי ומהלוואת המשכנתא מהבנק!. חשוב לציין שלא בגדתי בו! והייתי מכינה אוכל ומנקה את הבית. כמובן שהבעל טוען ההיפך ואין לו שום הוכחות בעניין כי מן הסתם לא קראו. הוא התחייב בכתובה 52,000 דולר. האם אני אקבל את הסכום הזה? השאלה נשאלה בהמשך לשאלה אישית
תשובה: צר לי לשמוע על מצבך הקשה, יה"ר שהקב"ה ישלח לך ברכה והצלחה, לגופו של ענין: כיוון שיש לך נדון כספי רציני על ממון רב, כדאי לך להתייעץ ולשכור שירות של עו"ד או טוען רבני (רצוי שיהיו יראי שמים) שייצג אותך בבית הדין. אין לך לחשוש אלא לפנות לבית הדין ולהציג את המציאות לאשורו, ולתאר את העוולות שבעלך מנסה לגרום לך, בית הדין הוא מקום שמברר את המציאות, ופוסק על פי הצדק, ובמידה ואכן יש פה נסיון לפגוע בך הוא יסדר את הענין בצורה צודקת. הם יבררו את העובדה שאת זאת ששלמת עבור הדירות ולפי זה יפסקו לך את חלקך הנכון. וכך לגבי הכתובה, הציגי להם את המציאות כמות שהיא והם יבררו את הצדק. כמו כן יש לך זכות לתבוע מבעלך מזונות עבורך, ולאחר שתלדי בעז"ה תוכלי לתבוע מזונות עבור ילדך. אם הסיבות שאתם חושבים להתגרש החלו בעקבות ויכוחים אודות עניני כספים, ובעלך אדם טוב, כדאי לנסות לשקם את היחסים ביניכם. בעזרת יועץ נשואים. זה מאוד לא פשוט להתגרש ואחר כך להתחתן שוב, יתכן ובעלך נפגע בעקבות ענין הרישום של הדירות, ורצוי לנסות לסדר את הענין באופן שהוא יבין את הצד שלך ולא יפגע. הרב מרדכי גרוס
שאלה: מפיות בד שנלקחו מאולמות ארועים: בשנים האחרונות לקחתי מאולמות אירועים מפיות בד. אני לא זוכר מאיזה אולמות לקחתי אותן. מה עליי לעשות בכדי לכפר על הגזל? ומה עליי לעשות עם המפיות?
תשובה: אין לך מה לעשות אם אתה לא יודע ממי לקחת, מן הסתם הם התייאשו.
שאלה: נעלי עקב, ציפורניים וחתולים: יש לי נעליים עם עקב קטן,אך מרעישות.האם לא צנוע ללכת בנעליים שמשמיעות רעש.קול תיפוף הצעדים. אני מגדלת ציפורניים באצבעות הידיים,לא ארוכות מידי.וצובעת אותן בלאק עדין,לבן או ורוד.מישהי אמרה לי שאסור לגדל ציפורניים,משום שהצד האחר נדבק בהן.האם הדבר נכון? אותה אשה גם אמרה לי שאסור להביט בפני חתולים,ובחיות טמאות בכלל.האם יש אמת בדבר? מחכה לתשובות
תשובה: א. נכון זה לא צנוע. ב. נכון שציפורניים ארוכות גורמות לבעיה הלכתית של חציצה בנטילת ידים ואולי גם בעיות נוספות. ג. אין איסור להביט בחיות טמאות, נזכר רק שלא רצוי לגדל חיות טמאות אבל גם זה לא אסור מלבד כלבים שאסור לגדל אם לא לצורך הגנה.
שאלה: להיות שליחה או לדאוג לבית: לכבוד הרב, אישתי עובדת במשרת גננת. מנהלת הגן מעכבת לה את המשכורת מידי חודש ואישתי נכנסת ללחץ המשפיע לנו גם על הזוגיות. בנוסף, המנהלת מתגלה לעיתים כאישה שאינה דוברת אמת מוחלטת. אישתי מסתפקת האם לעזוב את העבודה מכיוון שיש לה שמה סוג מסויים של שליחות. מה הרב ממליץ לעשות?
תשובה: : לא לעבוד במקום שלא ישר בנושא הממוני. הרגשת הביזיון אינה עושה טוב לאישתך. אני מציע שלא לעזוב מיד אלא לחפש מקום עבודה חילופי ורק אז לעזוב.
שאלה: פרות מעצים ממשתלה: העץ היה בתוך שק סגור עם האדמה שלו. השק היה מונח על האדמה במשתלה ועל המתכת של המשאית בזמן ההובלה. בזמן השתילה לא התפורר גוש האמדה. מה דין הפירות? השאלה נשאלה בהמשך לשאלה "פרי מעצים ממשתלה"
תשובה: וברכת ד' אם המידע ידוע בוודאות, דהיינו שכל תקופת הגידול היה על האדמה, א"כ אפשר למנות שנות ערלה מהשעה שהשתיל נעשה במשתלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם אני יהודיה: אמא שלי יהודיה, אפילו חלק מהמשפחה דתיים. אחרי מלחמת עולם השניה סבתא שלי "המירה" את היהדות לנצרות. אני רשומה כיהודייה וגודלתי כיהודייה לכל דבר, בני דודים שלי יהודים. היום בעקבות זה שאחותי מתחתנת ביצענו בדיקה ונאמר לי שלא אחותי ולא אני יהודיות כי הסבתא הייתה( ) מומרת. ואמא שלי כן יהודיה. שאלתי היא האם הדבר נכון ואיך אני הופכת ליהודייה שוב. מיותר לציין את השוק שלי ושל אחותי. אודה על תשובה ממצה ככל האפשר.
תשובה: מי אמר לך שאינך יהודיה? ייתכן שיש ספקות באשר לסבתך אם היא באמת ממוצא יהודי. עכ"פ, אם יש הוכחות ברורות שהיא ממוצא יהודי את יהודיה כשרה.
שאלה: תלוש נמוך יותר על מנת לקבל מילגה: שלוב רב, קודם כל לכם על האתר, תזכו למצוות. הסיפור הוא כזה: אני סטודנט וקיבלתי מילגה מארגון כלשהו שמחלק מילגות לפי מצב סוציו-אקונומי, כלומר: אם המצב הכלכלי של ההורים נמוך אז יש סיכוי טוב לקבל את המילגה. טופס הדיווח של המשכורת של אחד ההורים שהבאתי להם לא היה נכון. בפועל המשכורת יותר גבוהה (המשפחה מהמעמד הבינוני). אז עכשיו אני בבעיה כי המילגה ממש עוזרת לי וקשה לוותר עליה ומצד שני קשה עם המצפון כי זה מראה על חוסר אמונה בשם יתברך. אז מה אני אמור לעשות עכשיו? האם זה בכלל גזל? האם מותר לידור שברגע שיהיה לי את הכסף אני אחזיר להם פי כמה וכמה על הסכום שהם נתנו לי? ומה אני אעשה עם כסף שהם כבר הביאו לי (כמה אלפי שקלים.)?
תשובה: : אתה אמור להודיע להם את הנתונים האמיתיים והם יחליטו האם למחול על הכספים שניתנו או לא למחול. אם אתה חושש שמא יאשימו אותך על זיוף אז הדרך היא להחזיר את מה שקיבלת שלא לפי קירטוריונים.
שאלה: סדר העליות בפרשת ויחי: רציתי לדעת מה סדר העליות בפרשת ויחי באמצע השבוע - מהיכן עד היכן עולה הראשון, השני, השלישי, הרביעי והחמישי. מדוע סדר זה שונה מהסדר הקיים בעליות של פרשה זו ביום שבת?
תשובה: בשני וחמישי קוראים רק את העליה "ראשון" של שבת ומחלקים אותה לשלוש. החלוקה עצמה נמצאת בסידורים.
שאלה: חימום מים ע"י גוי: אני עובדת במרפאה ויש אצלנו מנקה ערביה שתמיד מחממת את המים בקומקום כלומר-מפעילה. האם אין בעיה בכך שנשתה את המים הללו, כי זה לכאורה בישולי גוים?
תשובה: במים בלבד אין איסור בישולי גויים.
שאלה: טבילת כלים משומשים: האם מותר לטבול כלים שהשתמשו בהם בבישול בשרי וכו כבר וידוע שהם אף פעם לא נטבלו?
תשובה: אם הם נקיים אפשר להטביל אותם.
שאלה: הדלקת נרות שבת כמה דקות לאחר הזמן: האם מותר להדליק נרות שבת כמה דקות אחרי הזמן המצוין בלוח השנה? ואם כן, כמה דקות בדיוק? ואם לא, אז לא מדליקים נרות?
תשובה: לכתחילה יש להדליק נרות בזמן שרשום בלוח. אם לא הספיקו יש להדליק עד סמוך לזמן השקיעה.
שאלה: ברכת הגומל במעמקי הים: לפני כמה שבועות עברתי קורס צלילה. באחת מהצלילות לא מצאתי את הכלי שמעביר את החמצן. היינו בעומק יחסית גדול וחיכיתי באותו הזמן שמישהו יביא לי את החמצן שלו. ראיתי את הסוף התחלתי לבלוע מים והמדריך הציל אותי והביא לי את מעביר החמצן שלו. האם צריך להגיד ברכת הגומל?
תשובה: כן.
שאלה: זכר לחורבן בבניין ציבורי (ספריה מועדון נוער): ראיתי שהרב פסק שיש להשאיר אמה על אמה לא מסוידת מול הפתח זכר לחורבן. עיינתי בהלכה מעט וראיתי שבבתי כנסת אין צורך להשאיר אמה על אמה לא מסוידת. מכיוון שהלכה זו נאמרה רק לגבי ביתו הפרטי של היהודי, לכן בבתי כנסת, מבנים ציבוריים, אין חיוב להשאיר אמה על אמה. יודע שכיום נוהגים בני הנוער בתנועות הנוער, בימים אלו של חודש אירגון, לסייד את הסניף המועדון ואחר כך לצבוע אותו ולרוב הפעמים צובעים פינה אחת בשחור וכותבים עליה: "זכר לחורבן". על אף שאין חובה, האם בכל זאת ניתן לקיים "זכר לחורבן" במבנה ציבורי (סניף סיפריה מועדון נוער)? האם בכך הם מקיימים "זכר לחורבן" או אין בכך כלום משום שהיה להשאיר פינה לא מסוידת כבר בתחילה? או האם ראוי לכתחילה לא לסייד פינה מסוימת זכר למקדש בכך שהשכבה התחתונה משנה שעברה תהיה בולטת? השאלה נשאלה בהמשך לשאלה "אמה על אמה זכר לחורבן"
תשובה: ראוי להשאיר אמה על אמה בלתי מסוידת מחדש זכר לחורבן.
שאלה: לפתוח דלת בלי לדפוק: שמעתי שרבי שמעון בן יוחאי אומר שהקב"ה שונא אדם שפותח דלת של בית שלא שלו בלי לדפוק או להודיע שמגיע כי יכול לראות דברים שלא כדאי שיראה. האם בבית שאדם גר בו צריך לדפוק? האם לבית של סבתא שלי צריך לדפוק? (כבר מורגל שמשפחה נכנסים בלי)
תשובה: אם אדם בא יום יום בשעות קבועות אין צורך, אבל אם הוא בא בשעה לא צפויה רצוי לדפוק כדי לא להפתיע או להבהיל מישהו בבית שלא ציפה לבואך ויכול להיות שהוא לא לבוש או ישן ואפשר שיבהל מאוד או יתבייש. ואותו הדבר ביחס לבית הסבתא.
שאלה: חילוני מוציא ידי חובה?: האם אבי, שאינו אדם שומר תורה ומצוות, יכול להוציא את בעלי ואותי ידי חובה בקידוש שבת קודש? אבקש תשובה מקלה מפאת כבוד אב ומפאת בית, שבינתיים נשמר בלי עין הרע. אבי דתל"ש שמקפיד לאמר את כל המילים השאלה נשאלה בהמשך לשאלה "קידוש בשבת לכל אחד?"
תשובה: תלוי אם הוא מאמין בשבת ואז הוא יכול להוציא ידי חובת קידוש, אבל אם הוא לא מאמין בשבת מתוך אידיאולוגיה הוא לא יכול להוציא ידי חובה.
שאלה: עיקר התשובה מרירות הלב: החפץ חיים כתב ב"חפץ חיים" הלכות לשון הרע עמוד צח הלכה ד ש"עיקר התשובה לפי מרירות הלב". והשאלה, האם צריך לשמוח למרות שאדם נופל, כמו שלפי מה שהבנתי מדבר על כך בתורתו רבי נחמן, או שעדיף לא לנסות לשמוח מזה אלא להשאר במרירות לב בגלל החטא?
תשובה: : העיקר להגיע למצב שהחטא הוא שנוא, שיש הרגשה שהחטא הוא רעל. הרגשת המרירות ואי השמחה הם יסורי התשובה שצריך להאמין שהם בעצמם מטהרים אותך ומרחקים את החטא ממך. לאחר היסורים מגיעים לימים של שמחה וחירות משעבוד החטא. אז מגיעים לשפלות רוח שאינה באה יחד עם צער אלא דווקא עם שמחה. ברגע שאדם יודע שיש גדולים ממנו, והוא רוצה ויכול ללמוד את הטוב מהגדולים ממנו, הוא מתמלא שמחה על כך שיש לו את דרך ההתעלות ואת הדרך להמשיך ללמוד.
שאלה: טלטול ד  אמות ברשה"ר: בהנ"ו בקשר לשאלה שנשאלה על טלטול הכיפה ברשה"ר, לענ"ד יש לציין שמדובר בכרמלית, ולא ברחוב מפולש שיש בו רוחב 16 אמה, או שמדובר ברחוב מפולש שיש בו 16 אמה אבל זה רק למאן דאמר שרשה"ר זה רק כאשר יש ששים ריבוא. כי למאן דאמר שיש היום רשה"ר דאורייתא, הרי שיש להניח את הכיפה או למצוא אפשרות אחרת ולא לטלטל ד אמות ברשה"ר גמורה שזה איסור דאורייתא כמבואר כשולחן ערוך סימן שמו סעיף ב. השאלה נשאלה בהמשך לשאלה "טלטול כיפה ברשות הרבים בשבת"
תשובה: בילקוט יוסף, ממנו נשאלה השאלה, מדובר על רשות הרבים גמורה ולא על כרמלית! גם טלטול ארבע אמות ברשות הרבים האסור מהתורה הוא רק אם היתה עקירה של החפץ, טלטול ארבע אמות והנחת החפץ.  שמו מ"ב יא  שמט מ"ב ט ועוד  ולכן אם יניח את הכיפה ברשות הרבים עלול לבוא לידי איסור תורה כיון שהכיפה המונחת בכיס נחשבת מונחת במקומה  שמז מ"ב ב, הליכת האדם נחשבת עקירה ואם יניח את הכיפה ברשות הרבים או לחלופין יעצור במקומו יכנס בחשש איסור תורה. לעומת זאת אם ילך ברציפות ללא עצירה ברשות הרבים עד שיגיע לרשות היחיד אינו עובר באיסור תורה.
שאלה: לפני התפילה: האם מותר לומר בוקר טוב, מה קורה, מה נשמע וכל כיוצא בזה לפני התפילה?
תשובה: אין ללכת במיוחד לחברו לומר לו או בוקר טוב לפני התפילה, ובכלל זה אין ללכת ממקומו הקבוע בבית הכנסת למקומו של חברו. בפגישה אקראית ברחוב מותר לומר ועדיף לומר בוקר טוב.
שאלה: המגש עשוי פלסטיק: וכדרכו של פלסטיק א"א לנקותו היטב והוא נשאר שמנוני משהו. האם זה משנה? השאלה נשאלה בהמשך לשאלה "בשר וחלב במגש אכילה של כיסא תינוקות"
תשובה: יש לנקות ולדאוג שלא ישאר שמנונית. ניתן לשפשף בסקוץ' במים חמים.
שאלה: מחיקת תמונות תועבה ממחשב של אדם אחר: כהמשך לשאלה א. האם מותר עכשיו שאני רואה במחשב פלאפון כל מציג תמונות אחר תמונות תועבה (המכשיר אינו שלי) האם אני יכול למוחקם ללא ידיעת חברי? ב.ואם אני מידעו לאחר מעשה? ג.ומה בדבר שירי תועבה (זמרות גויות חילוניות שירים עם ניבולי פה וכו ) וסרטים לא צנועים? ד.ואם לא ישים לב? יש לציין שחברי מידי פעם משתמש בתכנים אלו. השאלה נשאלה בהמשך לשאלה "מחיקת תמונות תועבה ממחשב של אדם אחר"
תשובה: אתה יכול למחוק.
שאלה: תוסף מזון - חלבונים: ערב טוב כבוד הרב, אנחנו במשפחה נוהגים לאכול רק חלב ישראל (לא חלב נוכרי ולא אבקת חלב נוכרי). כל הרופאים ומדריכי הכושר פה אחד ממליצים לצרוך מיד לאחר עשיית הספורט, תוסף מזון - חלבון (פחות קלוריות מגבינת קוט ג לדוגמה אבל יותר חלבון). החלבון נצרך מאוד לגוף על מנת לאושש אותו במהרה ולתת לו את האנרגיות לו הוא זקוק. הבעיה לכאורה - כיום כל! אבל כל תוספי החלבונים למניהם הינם כשרים אבל בחזקת חלב נוכרי אבקת חלב נוכרי. כאשר ניסיתי לברר האם יש אופציה להשיג משהו יקר יותר שהוא חלב ישראל קיבלתי תשובה שלא קיים דבר כזה מהסיבה שליצרנים זה לא משתלם. שאלתי כבוד הרב - האם ניתן לצרוך את החלבונים תוסף המזון למרות שהם בחזקת חלב נוכרי אבקת חלב נוכרי? (ע"פ הסיבות אותן מניתי). בדקתי, יש הבדל עצום בין צריכת מוצרים טבעיים רגילים לבין צריכת אבקת חלבון מבחינת היתרונות הרבים לו זוכה תוסף החלבון. והמשך שבוע טוב!
תשובה: מעיקר הדין, חלב ממחלבה מפוקחת ע"י ממשלה מסודרת מותר, אם כי יש מהדרין להימנע מלשתותו. אך אם הדבר פוגע בבריאות אתה יכול לשתותו רק כשהדבר נחוץ. אך הבנת שמדובר במוצר מורכב מעוד דברים, האם כל המרכיבים כשרים?
שאלה: מצלמות בשבת בר מצווה: ערב טוב, לאחרונה קיימת תופעה שבאירועים שונים, בעיקר בר מצוות הנערכות בשבתות (בבתי מלון), משכירים בעלי השמחה מצלמות באיכות גבוהה ומתקינים אותם ברחבי חדר האוכל בו נערכות סעודות השבת וכן הריקודים. אותם בעלי שמחה טוענים כי אין כל בעיה להתקין לכאורה מצלמות אלו לפני השבת (כמו שאין בעיה לכאורה במצלמות אבטחה) ולאחר מכן לעשות שימוש בסרט אותן הם הפיקו לצורך מזכרת מהאירוע. שאלתי - האם הדבר מותר ע"פ ההלכה? האם יש מקום להקל?
תשובה: אומנם יש אפשרות תיאורטית להתקין מצלמות שתפעלנה מאליהן. מוכר לנו השימוש במצלמות כאלו לאבטחה, כגון: בדרך לכותל, אולם שם מדובר בצורך בטחוני והמצלמות הותקנו עפ"י הנחיותיהם של מכונים, כגון, צומת או המכון הטכנולוגי. לא כן בשמחות, אין בהן פיקוח נפש ואין מי שמפקח על הפעלתן. יש כאן גם פרצה במסגרת השבת, ולענ"ד אין לעשות כן.
שאלה: השלמת מניין על ידי חילוני: האם חילוני מצטרף למניין עשרה?
תשובה: בשעת הדחק מצרפים מחלל שבת למניין.
שאלה: העברת כסף ממטרה למטרה ללא רשות הנותן: אנו הורי בית ספר דתי תורני המשלמים כספים - תשלומי רשות - לסעיפים מוגדרים, כגון: סל תרבות, הצגות, ציוד אישי ועוד. ישנם המשלמים וישנם שאינם משלמים או מאי רצון או מאי יכולת. מנהל ביה"ס מתעקש לממן עבור אלו שאינם משלמים מהכסף הכולל שנאסף גם אם הדבר גורם להקטנה בהיקף השירות, כגון: פחות הצגות או פעילויות. האם מתן של "חסד" כזה מותר ללא הסכמה מפורשת של המשלמים והאם ניתן לדבוק בדבר זה כעיקרון של הכל לכולם גם אם אין משלמים?
תשובה: זכותכם להתנות עם המנהל שלא יעשה כן.
שאלה: להעלים עין מקיום מצוות כחלק מהחינוך: לכבוד הרב אני עוסק בחינוך ומבקש לכתוב עבודה לשאלה הלכתית שעולה מספר פעמים במסגרת עבודתי החינוכית: 1. בעבודתי החינוכית בגיל הנערות אני נתקל במקרים בהם אני מתלבט האם עפ"י ההלכה מותר או רצוי "לוותר" או להעלים עין מאי קיום חלק מהמצוות על מנת להרוויח את קיומם של מצוות אחרות, כאשר כמובן המטרה היא למשוך אותו לקיום כל המצוות, שחלילה לא יפרוק עול. מספר דוגמאות: א. תלמיד שאינו מתחבר לתפילה ואינו חפץ להתפלל ואני כמחנך רוצה לאפשר לו לוותר על חלק מהתפילות, בכדי שיתחייב להתפלל לפחות תפילה אחת. ב. תלמידה שהגיעה לבית הספר בלבוש שאינו ע"פ ההלכה,כאשר האפשרות השניה היא שתלך ללמוד במקום שאינו תורני 2. האם יש הבדל הלכתי בין להעלים עין לבין להורות לו במפורש על ויתור חלק מהמצוות? אודה לכבוד הרב אם יוכל לכוון אותי למקורות הדנים בשאלות אלה.
תשובה: למחנך יש שיקול דעת רחב כיצד לומר ומתי לומר. אולם שלא יתפרש כאילו הדבר מותר לכתחילה.
שאלה: ברכת כלה - ברכת כהנים: אבל האם לי בתור אישה מותר לומר הברכה בקול? השאלה נשאלה בהמשך לשאלה "ברכת כלה"
תשובה: כל כבודה בת מלך פנימה.
שאלה: השתתפות בסעודת מצווה בברית בשנת אבל: אבי נפטר לפני כשמונה חודשים. במהלך השנה עד כה נמנעתי מלהשתתף בבריתות או בחופות אפילו רק בטקס הברית או החופה. אני ובעלי ספרדים. השבוע אי"ה יתקיים טקס הברית לנכד של הדודה של בעלי. דודתו של בעלי נפטרה לפני חמישה חודשים ומפאת כך המשפחה לא מביאה תזמורת כלל אלא רק טקס הברית וסעודת מצווה. אין לנו עדיין ילדים. האם מותר לי להגיע עם בעלי לברית ולשבת בסעודת המצווה? ביקשתי מבעלי שילך לבד אבל איני רוצה לצערו ומצד שני אני רוצה לכבד את זכרו של אבי ואין באפשרותי להגיע ולשבת בצד לאחר הטקס מבלי להשתתף בסעודה וגם איני מעוניינת בשאלות ותהיות של המשפחה ואני מעדיפה להימנע בכלל להגיע מאשר להיות מוקד תשומת הלב של כל המשפחה. שאלתי באה מפני שבעלי השמחה גם בשנת אבל ואין מוזיקה. מה ההלכה בעניין? השאלה נשאלה בהמשך לשאלה "השתתפות בברית בשנת אבל"
תשובה: לפי הספרדים ניתן להקל להשתתף בסעודת ברית שאין בה מוזיקה ולא ריקודים. (ילקוט יוסף הלכות אבלות, סימן לח, כה).
שאלה: פדיון הבן לאחר הפלת התאום: אישתי הייתה עד חודש שלישי בהריון תאומים ובחודש השלישי אחד מן העוברים נפל. האם עושים פדיון הבן במצב זה? כיום אישתי בחודש שמיני ומין הילוד הוא בן. השאלה נשאלה בהמשך לשאלה "פדיון הבן"
תשובה: אם העובר התאום התפתח עד חודש שלישי ונפל, לא עושים פדיון. בשעה טובה.
שאלה: כהמשך לשאלה על תוסף מזון מחלבונים: הרב, ראשית על התשובה. מדובר במוצר שיש עליו הכשר רבנות ou או הכשר הרבנות בישראל. יחד עם זאת מצויין שהמוצר מכיל חלב נוכרי או אבקת חלב נוכרי. השאלה נשאלה בהמשך לשאלה "תוסף מזון - חלבונים"
תשובה: אם הדבר נחוץ מאוד לבריאות, גם מי שאינו אוכל חלב נוכרי יכול לאכול זאת לצורך בריאותו.
שאלה: השרת עלים מעץ לשטח חברו: בהמשך לשאלה העוסקה בעלים הנושרים מעץ אחד לשטח שכנו. האם יש הבדל בין עלים העפים ברוח לשטח השכן לבין עץ שתפארתו וענפיו מסיגים גבול ופולשים באוויר לשטח השכן ומשירים שם את עליהם? השאלה נשאלה בהמשך לשאלה "פרחים שמלכלכים המרפסת"
תשובה: כל מערכת דיני "נזקי שכנים", שבה נפסקה הלכה בעקרון כשיטת רבי יוסי ש"על הניזק להרחיק את עצמו", בנויה על התובנה שחכמים נתנו את מירב האפשרות לאדם לפעול ולהשתמש בתוך רשותו כאוות נפשו, "זה חופר בתוך שלו וזה נוטע בתוך שלו" (בבא בתרא כה:). אלא אם כן נוצר מצב של "גירי דיליה", שפרושו: חציו שלו - קרי נזק ישיר כחץ שאדם יורה על חברו, שבמצב זה מודה רבי יוסי לחכמים שעל המזיק להרחיק את עצמו. אך כאשר האדם גורם לנזק לחבירו בתוך חצר חבירו הרי חבירו רשאי להרחיק את הדבר המזיק מתוך רשותו. דוגמא לדבר: המשנה בבא בתרא (כ"ז:) מדברת על אילן שנוטה לתוך שדה חבירו ומפריע לעבודת המחרשה של בעל השדה, רשאי בעל השדה לקצוץ את את הענפים המפריעים שחדרו לחצירו. כמו כן, בשאלה זו אם הענפים שחדרו לחצירו גורמים לליכלוך ונזק בחצירו הרי הוא רשאי לקצוץ אותם ולהסירם כדברי הסמ"ע בפירושו לשולחן ערוך חושן המשפט סימן קנ"ה (סעיף קטן ס"ו): " שהתורה נתנה רשות לניזק לקוץ כדי היזקו" הרב יהודה אודסר